KAIŠIADORIŲ SUAUGUSIŲJŲ MOKYKLA

**SOCIALINIO IR EMOCINIO UGDYMO PROGRAMA**

**2022-2024 M.**

Parengė darbo grupė

Kaišiadorys

2022 m

Socialinių ir emocinių kompetencijų svarba bendrajame ugdyme yra reglamentuojama Lietuvos Respublikos švietimo įstatyme, Geros mokyklos koncepcijoje ir kituose su švietimu susijusiuose teisės aktuose. Socialinio ir emocinio ugdymo reikšmė tarptautiniu mąstu apibrėžiama Europos Sąjungos dokumentuose ir tarptautinių organizacijų rekomendacijose valstybėms švietimo organizavimo srityje.

Socialinis ir emocinis ugdymas (SEU) – tai procesas per kurį mokiniai ir suaugusieji įgyja ir mokosi efektyviai panaudoti žinias, gebėjimus ir įgūdžius bei vertybines nuostatas, reikalingas norint pažinti ir valdyti savo emocijas, išlaikyti teigiamus tikslus ir jų siekti, jausti ir rodyti rūpestį kitais (empatiją), kurti ir palaikyti pozityvius tarpusavio santykius, priimti atsakingus sprendimus.

Nuoseklus ir tvarus socialinis ir emocinis ugdymas mokykloje apima:

Mokinių socialinių ir emocinių gebėjimų ugdymą. Mokiniai socialinių ir emocinių gebėjimų bei įgūdžių gali būti mokomi pasitelkus aiškias instrukcijas, stiprinant raidos ir atsparumo veiksnius, kurie mažina elgesio problemas ir gerina mokymosi pasiekimus, pilietiškumą ir sveikatą.

Mokytojų socialines ir emocines kompetencijas. Mokytojų gerovė ir jų socialinės ir emocinės kompetencijos yra labai svarbūs socialinių ir emocinių įgūdžių ugdymui klasėje bei mokykloje.

Mokymosi kontekstą. Mokymosi kontekstas apibūdinimas kaip gerai valdomos, saugios, rūpestingos aplinkos, kurioje suteikiamos galimybės demonstruoti socialinius ir emocinius gebėjimus kūrimas. mokymosi kontekstas taip apima tarpusavio santykius, aukštus užduočių atlikimo lūkesčius, klasės aplinką ir taisykles, susitarimus su mokiniais dėl mokymosi pasiekimų, savivaldybės švietimo politiką, mokytojų socialines ir emocines kompetencijas, ryšius su mokyklos bendruomene.

„Mokslininkai teigia, kad socialinis ir emocinis ugdymas akivaizdžiai susijęs ir su akademiniais mokinių pasiekimais. Mokiniams, kurie geba valdyti savo emocijas, lengviau susikoncentruoja, pozityviau elgiasi klasėje, patiria mažiau neigiamų išgyvenimų dėl to pagerėja akademiniai pasiekimai.

Santykiai yra mokymosi pagrindas; emocijos turi įtakos tam, kaip ir ko mokomės. SEU gerina mokyklos lankomumą, stiprina priklausymo mokyklai jausmą. Kai mokyklos nariai jaučiasi saugūs, vertingi, vertinami ir gerbiami, padidėja ir mokymosi efektyvumas.”

*Šukytė D.,  Socialinis ir emocinis ugdymas, 2016.*

SEU tikslas – padėti mokiniams įgyti ir sėkmingai naudoti socialinius ir emocinius gebėjimus, siekiant užtikrinti sėkmę mokykloje ir gyvenime, puoselėti darnius tarpusavio santykius bendruomenėse ir stiprinti atsakingą elgesį visuomenėje.

SEU uždaviniai:

1. Ugdyti mokinių savimonės ir savitvardos įgūdžius:

* mokyti suvokti ir valdyti emocijas ir elgesį, skatinti pažinti save ir kitus;
* tobulinti gebėjimus, susijusius su mokymosi ir gyvenimo tikslų siekimu.

1. Mokyti kurti ir palaikyti tarpusavio santykius pasitelkiant socialinį sąmoningumą ir bendravimo įgūdžius:

* atpažinti kitų jausmus ir ketinimus;
* atpažinti individualius ir grupinius panašumus bei skirtumus;
* panaudoti socialinius gebėjimus bei įgūdžius veiksmingam bendravimui;
* parodyti gebėjimą konstruktyviai valdyti ir spręsti tarpasmeninius konfliktus.

1. Ugdyti sprendimų priėmimo gebėjimus ir atsakingą elgesį asmeniniame, mokyklos ir bendruomenės gyvenime.

Socialinio ir emocinio ugdymo principai:

* Pripažįstami kiekvieno vaiko unikalūs gebėjimai.
* Žmogiškumo.
* Laisvės sprendimų priėmime (apsisprendime).
* Nuoseklumo.
* Kryptingumo.
* Aiškumo.
* Aktyvumo.

SEU ugdymo metodai

Ugdomajame procese kiekvienas pedagogas siekia, kad jo tinkamai parinkti ugdymo metodai padėtų mokiniams įsitraukti ir veiksmingiau dalyvauti veikloje, augintų ugdymosi motyvaciją, neleistų nuobodžiauti. Mokyklos pedagogų kūrybiškai pritaikyti ir tarpusavyje planuojami metodai: integruoti projektai, netradiciniai ugdymo metodai netradicinėse aplinkose, inovatyvūs metodai, pokalbis - diskusija, forumai, refleksijos. Šiuolaikinis pedagogas turi platų ugdymo metodų pasirinkimą, kuriuos naudoja, atsižvelgiant į ugdytinių gebėjimus ir poreikius.

Dėl socialinio emocinio ugdymo stiprėja teigiamos mokinių nuostatos mokyklos atžvilgiu, gerėja mokinių pasiekimai. Gebėjimas sėkmingai įsitraukti į grupę, inicijuoti pokalbį ir išklausyti, atskleisti save, atjausti kitus, įveikti sunkumus, išspręsti konfliktus, būti savikritiškam, motyvuoti save sudėtingomis aplinkybėmis, drąsiai žvelgti į sunkumus, – visa tai yra tie įgūdžiai, kurie reikalingi gyvenime norint būti sėkmingu ir laimingu.

Programos kryptys:

* SEU integracija į bendrąsias ugdymo programas. Šie gebėjimai ugdomi per visų dalykų pamokas.
* Saugios mokymosi aplinkos kūrimas ir klasės valdymas. Tai bendri susitarimai ir taisyklės, mokymo metodų, kurie stiprina socialinius ir emocinius įgūdžius, taikymas, nepageidaujamo elgesio prevencija ir elgesio problemų sprendimas, mokymosi aplinkos stebėseną ir kt
* Mokytojų kvalifikacija SEU srityje. Į kvalifikacijos kėlimą integruotos socialinio ir emocinio ugdymo programos.

SEU programos įgyvendinimo sėkmės faktoriai:

* Pozityvi mokyklos administracijos nuostata.
* Motyvuoti mokytojai.
* Bendrystė įgyvendinant programą.
* Mokinių kultūringo bendravimo ir pozityvaus požiūrio į gyvenimą formavimas.
* Teigiamas mikroklimatas mokykloje.

Emocinio, socialinio ugdymo veiksmų planas 2022 m.

|  |  |  |  |
| --- | --- | --- | --- |
| Eil. Nr. | Tema | Numatoma data | Pastabos |
|  | Bendrų taisyklių ir susitarimų kūrimas kiekvieno dalyko pamokose | rugsėjis |  |
|  | Susitarimai dėl SEU vertinimo | rugsėjis/spalis |  |
|  | Saugios, tvarkingos aplinkos kūrimas | 2022-2023 m.m. |  |
|  | SEU integracija į BU programas | 2022-2023 m.m. |  |
|  | SEU programos vykdymas 10-12 kl. (neformalusis ugdymas) | 2022 – 2023 m.m. |  |
|  | Psichosocialinės rizikos darbe klausimynas darbuotojams (Mobingo prevencija) | spalis |  |
|  | Paskaita  "Emocinio intelekto komponentų reikšmė gyvenimo kokybei“ | lapkritis |  |
|  | Paskaita „Asmenybės augimo užsiėmimai visiems norintiems "Kelionė į save" |  |  |
|  | Mokinių savijautos tyrimas | balandis |  |
|  | Neformaliojo švietimo programų vykdymas (7 proc.) | I, II pusm. |  |
|  | Seminaras „Vidinė ramybė ir kur ją rasti“ | gruodis |  |
|  | Seminaras „Kaip ugdyti mokytojo socialinį emocinį intelektą“ | gruodis |  |

SEU rezultatas ir sėkmės rodikliai:

* Mokiniai ne tik žino, bet ir geba konstruktyviai veikti ištikus nesėkmei, produktyviai dirbti su kitais, bendrauti ir bendradarbiauti spręsdami problemas.
* SEU skatina motyvaciją mokytis, didina atsakomybės jausmą ir įsipareigojimus mokyklai, gerina lankomumą.
* Mokiniai daugiau laiko skiria pamokoms, gerėja jų mokymosi, pasiekimų patikrinimų ir egzaminų rezultatai, sėkmingiau baigia pagrindinio ir vidurinio ugdymo programas.
* Sudaromos prioritetinės sąlygos mokytojų kvalifikacijos tobulinimui, susijusiam su SEU programų ir mokymo metodų naudojimu.
* SEU įgūdžiai yra lavinami nuosekliai per pamokas, renginius, neformalųjį švietimą.
* Kuriama mokymuisi ir darbui saugi aplinka.